امير کروړ سوري ( مړ ۱۵۴ ليږديز )
امير کروړ سوري مړ ۱۵۴ ليږديز پښتون امير کروړ سوري د امير پولاد زوی مشهور په جهان پهلوان د پښتنو دملک شنسب له اولادې او د غور د سوري کورنۍ يو نوميالی واکمن او د پښتو ژبې لومړنی شاعر اوستر تورزن و ٠دتاریخ په حواله په پښتو ژبه کې دده شعر لومړنی شعر و.ده یوه ویاړنه لیکلې ده چې په لاندې ډول تاسو ته وړاندې کیږي .ددې لپاره چې ددِې ویاړنې ځینې ویې لغات لرغوني دي نو معنا ګانې یې هم ورسره لیکل شوي دي . د امير کروړ جهان پهلوان وياړنه حما سه ------------------------------------- حما سه له ما اتل نسته په هند و سند و پر تخار او پر کابل نسته بل په زابل نسته له ما اتل نسته غشی د من٢ مې ځي برېښنا پر ميرڅمنو٣ باندې په ژوبله٤ يونم ٥ يرغالم ٦پر تښتېدونو باندې پر ماتېدونو٧ باندې له ما اتل نسته زما د بريو٨ پر خول تاوېږي هسک٩ په نمنځ ١٠و په وياړ١١ د آس له سوو١٢ مې مځکه رېږدي غرونه کاندم لتاړ١٣ کړم ايوادونه١٤ اوجاړ١٥ له ما اتل نسته زما د تورې تر شپول لاندې دی هرات١٦ و جروم١٧ غرج ١٨و باميان١٩ و تخار ٢٠بولي نوم زما په اودوم٢١ زه پېژندوی٢٢ يم په روم له ما اتل نسته پر مرو زما غشی لونی٢٣ ډاری دښن٢٤ راڅخه د هر يوا٢٥ درو د پرڅنډو ځم تښتي پلن ٢٦ راڅخه رپي يې زړن٢٧ راڅخه له ما اتل نسته د زرنج سوبه ٢٨مې د تورې په مخ سور وکړه په بادارۍ٢٩ مې لوړ اوی٣٠ د کول٣١ د سور وکړه ستر مې تربور وکړه له ما اتل نسته خپلو وګړو لره لور ٣٢پېرزوينه کوم دوی په ډاډينه ښه بامم ښه يې روزنه کوم تل يې ودنه٣٣ کوم له ما اتل نسته پر لويو غرو مې وينا درومي نه په څنډو په ټال٣٤ نړۍ زما ده نوم مې بولي٣٥ پر دريځ ٣٦ستايوال٣٧ په ورځو، شپو، مياشتو کال له ما اتل نسته -------------------------------- ددې لپاره چې د امير کروړدشعر پښتو لر غونې او پخوانۍ دی نو دلغتونو مانا ګانې يې په لاندې ډول وړاندې کيږي: ١-اتل قهرمان،٢-من اراده او تکل،٣-مير څمنو دښمنانو،مفرد ېې مير څی يا مير څمن دی٠ ٤-ژوبله جګړه يا جنګ،٥-يونم يون کوم يا سفر کوم،٦-ير غالم ير غل کوم يابريدکوم ٧-ماتيدنو ماتې او شکست٨- بريو کاميابيو٩- هسک اسمان١٠-نمنځ ستاينه١١- وياړ افتخار١٢-لتاړ درهم وبر هم يا وران ١٣-ايوادونه هيوادونه١٤-سوو داسونو دسمونوا و تر پښو لاندې١٥-اوجاړ ويجاړ يا وران١٦- هرات دافغا نستان په لو يد يز کې ديوه ولايت يا صو بې نوم دی ١٧-جروم ګر مسير چې دافغا نستان ديوې ولسوالۍ يا ډسټرکټ نو م دی٠ ١٨-غرجغر جستان چې دافغا نستان ديوې سيمې نوم دی٠ ١٩-باميان د مرکزي افغا نستان ديوه ولايت يا صو بې نوم دی٢٠-تخار دافغانستان ديوه ولايت يا صو بې نوم دی٢١- اودوم چاره او علاج ٢٢-پيژندویخلک مې پيژني ٢٣-لوني اوري ٢٤-دښن دښمن،٢٥-هريوادافغا نستان دهرات ولايت يا صوبه٢٦-پلنپلي يا پياده،٢٧-زړن زړور،٢٨-سوبه فتحه،٢٩-باداريسرداري،٣٠-لوړاوی پر مختګ،٣١-کول کورنۍ،٣٢-لورپيرزوينه،٣٣- ودنه پا لنه، ٣٤- ټال درنګ يا معطلي،٣٥-بولي ستايي،٣٦- ،دريځ منبر،٣٧-ستايوال ستايونکي٠